క్రిష్ దర్శకత్వంలో ఎన్టీఆర్ బయోపిక్ రూపొందుతున్న విషయం తెలిసిందే. బాలకృష్ణ ప్రధానమైన పాత్రను పోషిస్తోన్న ఈ సినిమాను 'కథానాయకుడు' .. 'మహానాయకుడు' అనే రెండు భాగాలుగా ప్రేక్షకుల ముందుకు తీసుకురానున్నారు. కథానాయకుడిగా ఎన్టీఆర్ .. శ్రీదేవితో కలిసి ఎన్నో సినిమాల్లో నటించారు. దాంతో ఈ సినిమాలో శ్రీదేవి పాత్ర కూడా ప్రాముఖ్యతను సంతరించుకుంది. ఈ ఇద్దరి కాంబినేషన్లో వచ్చిన సూపర్ హిట్ చిత్రాలలో 'వేటగాడు' ఒకటిగా నిలిచింది. ఇందులోని 'ఆకుచాటు పిందె తడిసే' పాట ఎప్పటికీ ఎవర్ గ్రీనే. శ్రీదేవి పాత్ర కోసం రకుల్ ను తీసుకున్న క్రిష్, రీసెంట్ గా ఈ పాటను బాలకృష్ణ - రకుల్ పై చిత్రీకరించారు. రకుల్ పుట్టినరోజు సందర్బంగా ఫస్టు లుక్ ను విడుదల చేసి టీమ్, 'ఆకు చాటు పిందె తడిసే' పాటలోని స్టిల్ ను కూడా విడుదల చేసింది. నందమూరి అభిమానులను మరింత హుషారెత్తించేలా ఈ పోస్టర్ లుక్ వుంది. మరోవైపు ఈ చిత్రంలో జయప్రద పాత్ర కోసం రాశి ఖన్నాను సంప్రదించినట్టుగా గతంలో వార్తలు వచ్చాయి. తాజాగా జయప్రద పాత్ర కోసం తమన్నాను సంప్రదించినట్టుగా తెలుస్తోంది.
ఈ సినిమాలో జయప్రద పాత్ర ఐదు నిమిషాల పాటు ఉంటుందని అంటున్నారు. ఈ పాత్రను చేయడానికి తమన్నా గ్రీన్ సిగ్నల్ ఇచ్చినట్టుగా తెలుస్తోంది. ఇందుకోసం 3 రోజుల పాటు డేట్లు కేటాయించినట్టు సమాచారం. తమన్నాతో 'అడవిరాముడు' సినిమాలోని జయప్రద 'ఆరేసుకోబోయి.. పారేసుకున్నాను' సాంగ్‌ను రీమిక్స్ చేయనున్నారట. ఇక జయసుధ పాత్ర కోసం ఎవరిని తీసుకుంటారో వేచిచూడాలి.
crish darsakatvamlo ntr biopic roopondutunna vishayam telisinde. balakrishna pradhaanamaina paatranu pooshistoonna ee sinimaanu 'kathaanaayakudu' .. 'mahanayakudu' ane rendu bhagaluga prekshakula munduku teesukuraanunnaaru. kathaanaayakudigaa ntr .. sridevito kalisi enno cinemallo natinchaaru. daamto ee cinemalo sridevi paatra kuudaa praamukhyatanu santarinchukundi. ee iddari combinationlo vachina super hit chitraalalo 'vetagaadu' okatigaa nilichindi. indulooni 'aakuchaatu pinde tadise' paata eppatiki ever greene. sridevi paatra kosam rakul nu teesukunna crish, resent gaa ee paatanu balakrishna - rakul pai chitreekarinchaaru. rakul puttinaroju sandarbangaa fastu luk nu vidudala chesi team, 'aaku chaatu pinde tadise' paatalooni still nu kuudaa vidudala chesindi. nandamuri abhimaanulanu marinta husharettinchela ee poster luk vundi. marovaipu ee chitramlo jayaprada paatra kosam raasi khannanu sampradinchinattugaa gatamlo vaartalu vachayi. taajaagaa jayaprada paatra kosam tamannanu sampradinchinattugaa telustondi.
ee cinemalo jayaprada paatra aidu nimishaala paatu untundani antunnaru. ee paatranu cheyadaaniki tamanna green signal ichinattugaa telustondi. indukosam 3 rojula paatu datelu ketayinchinattu samacharam. tamannaatho 'adaviramudu' cinemaaloni jayaprada 'aaresukoboyi.. paaresukunnaanu' saangnu remics cheyanunnarata. ika jayasudha paatra kosam evarini teesukuntaro vechichudaali.